Diari Oficial de la Generalitat Valenciana


Sumari del DOGV 5872, del 17-10-2008 (2008/11701)

RESOLUCIÓ de 17 de març de 2008, del conseller de Medi Ambient, Aigua, Urbanisme i Habitatge, per la qual es rectifiquen les errades materials sobre la modificació del PEPRI del Carme en l'àmbit de la muralla musulmana del municipi de València instada per l'Oficina RIVA de la Direcció General d'Obres Públiques de la Conselleria d'Infraestructures i Transport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11635


Data del document
:   17-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * administració regional
    * pla d'urbanisme

RESOLUCIÓ de 17 de març de 2008, del conseller de Medi Ambient, Aigua, Urbanisme i Habitatge, per la qual es rectifiquen les errades materials sobre la modificació del PEPRI del Carme en l'àmbit de la muralla musulmana del municipi de València instada per l'Oficina RIVA de la Direcció General d'Obres Públiques de la Conselleria d'Infraestructures i Transport. [2008/11535]  
Vist l'expedient tramitat d'ofici per l'Oficina RIVA de la Direcció General d'Obres Públiques (Conselleria d'Infraestructures i Transport), referit a una correcció d'errades sobre la modificació del PEPRI del Carme en l'àmbit de la muralla musulmana (en endavant PEPRI Muralla) del municipi de València, i de conformitat amb els següents,  
Antecedents de fet  
Primer  
El PEPRI del Barri del Carme, aprovat definitivament el 9 de maig de 1991, delimita en l'àmbit de les restes de la muralla musulmana les unitats d'execució núm. 6, 7, 8 i 10, que es corresponen amb sengles illes en successió de nord a sud, des del carrer de Roteros fins al carrer de Cavallers.  
En aquest espai, es conserven fragments de la muralla en les UE 6 i 10, i fragments i torres en les UE 7 i 8; restes que daten del s. XI i que es troben amalgamades amb l'edificació.  
Segon  
Amb data 11 de juliol de 2006, l'Oficina RIVA de la Direcció General d'Arquitectura, sol·licita una correcció d'errades sobre la modificació del PEPRI del Carme en l'àmbit de la muralla musulmana (en endavant PEPRI Muralla) del municipi de València.  
Tercer  
L'objecte de l'expedient és la correcció d'errades materials trobades en el document tramitat com a modificació PEPRI barri del Carme muralla islàmica. La rectificació se centra en el plànol 6 d'ordenació, règim urbanístic i en el plànol 1 del catàleg.  
El corresponent al plànol 6 consisteix en no haver-se indicat la màxima altura dels immobles sitis al carrer Palomino 7 (M1), plaça dels Navarros 4 (M2), carrer de Baix 20 (M4) i s'ha grafiat incorrectament la corresponent als immobles sitis a la plaça de l'Àngel 3 (M2) i el carrer de la Creu 5, 7, 9 i 11 (M2).   
Així mateix l'error del plànol 1 del Catàleg consisteix en la identificació i fotografies dels edificis sitis en el carrer de Baix 38 i 40 que es troben intercanviats.  
Durant la tramitació de l'expedient s'ha sol·licitat informe a la Unitat de Patrimoni de la Conselleria de Cultura, la qual l'emet en sentit favorable en data 13 de febrer de 2008.   
Quart  
La Comissió Territorial d'Urbanisme de València, en sessió celebrada el 20 de febrer de 2008, va acordar emetre informe favorable sobre aquesta correcció d'errades.  
Fonaments de dret  
Primer  
La documentació aportada resulta ser el text refós que va servir per a la Resolució del conseller de data 18 de gener de 2006 per la qual s'aprovava definitivament la modificació del PEPRI del Carme respecte de la muralla musulmana i, es considera suficient, sobretot tenint en compte que el que es planteja és una correcció d'errades materials trobades en el document indicat.  
Segon  
D'acord amb el que estableix l'article 105.2 de la Llei 30/1992, de 30 de novembre, de règim jurídic de les administracions publiques i del procediment administratiu comú, les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.  
Tal com ha assenyalat reiteradament el Tribunal Suprem, així la Sentència de 15 de febrer de 2006 (RJ 2006/1754), «l'error material o de fet es caracteritza per ser ostensible, manifest i indiscutible, i implica, per ell mateix, l'evidència d'aquest, sense necessitat de més raonaments, i s'exterioritza prima facie per la seua sola contemplació (enfront del caràcter de qualificació jurídica, seguida d'una declaració basada en aquesta, que té l'error de dret), per la qual cosa, per a poder aplicar el mecanisme procedimental de rectificació d'errors materials o de fet, es requereix que concórreguen, en essència, les circumstàncies següents: que es tracte de simples equivocacions elementals de noms, dates, operacions aritmètiques, o transcripcions de documents; que l'error s'observe tenint en compte exclusivament les dades de l'expedient administratiu en què s'advertisca; que siga palès i clar, sense necessitat acudir a interpretacions de normes jurídiques aplicables; que no es procedisca d'ofici a la revisió d'actes administratius ferms i consentits; que no es produïsca una alteració fonamental en el sentit de l'acte (ja que no hi ha error material quan la seua apreciació implique un judici valoratiu o exigisca una operació de qualificació jurídica); que no patisca la subsistència de l'acte administratiu, és a dir, que no genere l'anul·lació o revocació d'aquest, quant a creador de drets subjectius, i que s'en produisca un de nou sobre bases diferents i sense les degudes garanties per a l'afectat, ja que l'acte administratiu rectificador ha de mostrar idèntic contingut dispositiu, substantiu i resolutori que l'acte rectificat, sense que puga l'administració, sota pretext de la seua potestat rectificatoria d'ofici, encobrir una autèntica revisió, i que s'aplique amb profund criteri restrictiu».  
Tercer  
Ens trobem davant d'un supòsit de rectificació material d'errades ja que les modificacions plantejades es refereixen a l'assenyalament gràfic, o acotat, de l'altura de determinades edificacions en el plànol 6, ja determinat en la memòria del document, i al canvi en el Catàleg d'algunes referències dels immobles situats al carrer de Baix 38 i 40 que es trobaven canviades (núm. de policia i fotografies dels edificis), en relació al document que va servir per a l'aprovació definitiva de la modificació del PEPRI del Carme en l'àmbit de la muralla musulmana, per la qual cosa no s'aprecia obstacle legal que impedisca la correcció plantejada.  
Quart  
La rectificació d'errors haurà de ser aprovada per resolució dictada pel mateix òrgan administratiu que va dictar la resolució rectificada, segons disposa l'art. 105.2 de la Llei 30/1992, de 26 de novembre, de règim jurídic de les administracions públiques. D'aquesta manera, el conseller de Medi Ambient, Aigua, Urbanisme i Habitatge és l'òrgan competent per a la rectificació d'errades que s'insta.  
Vistos els preceptes legals citats i la resta de general i pertinent aplicació, conforme a l'acord de la Territorial d'Urbanisme de València, resolc:  
Rectificar les errades materials sobre la modificació del PEPRI del Carme en l'àmbit de la muralla musulmana del municipi de València instada per l'Oficina RIVA de la Direcció General d'Obres Públiques de la Conselleria d'Infraestructures i Transport, i caldrà presentar davant del Servei Territorial d'Ordenació del Territori de València, perquè el segelle, una altra còpia del document, com també dues còpies en suport digital.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 17 de març de 2008.- El conseller de Medi Ambient, Aigua, Urbanisme i Habitatge: José Ramón García Antón.